cyanic-selkie/wikianc huggingface dataset:
Tílos
Nähtävyydet
Saaren pääkaupunki Megálo Chorió on rakennettu Ágios Stéfanos -vuoren rinteille. Vuoren huipulla on säilynyt johanniittaritareiden linnoituksen muurit. Muurien sisäpuolella on suurikokoinen kirkko. Megálo Chorión vanhalla hautausmaalla on tehty kaivauksia, ja sieltä on löydetty muun muassa pronssinen vesikäärme. Nykyisin vesikäärmettä säilytetään British Museumissa Lontoossa ja useat muut löydöt ovat Ródoksen museossa. Mikró Chorión autioituneen kylän tuntumassa sijaitsee keskiajalta peräisin olevan tornin rauniot. Tíloksella on myös luostareita, kuten muurien ympäröimä Pyhän Panteleimonin luostari. Luostarin sisäänkäynnin kupeessa on neliönmuotoinen torni.
Liikenne
Tílokselta kulkee lauttoja 2–4 lauttaa viikossa Nísyrokselle, Kosille, Kálymnokselle, Lérokselle, Ródokselle ja Kastelórizolle. Lautta Pireukseen, Párokselle, Chálkille, Pátmokselle, Sýmille, Náxokselle ja Astypálaialle kulkee 1–2 kertaa viikossa.
Kantosiipialus kulkee kolmesti viikossa Ródokselle ja kahdesti viikossa Nísyrokselle. Lisäksi Ródokselle, Nísyrokselle, Kosille, Pátmokselle ja Lérokselle kulkee ainakin kerran viikossa katamaraani.
Tíloksella liikennöi paikallisbusseja ja takseja. Lähimmät lentoasemat sijaitsevat Kosin ja Ródoksen saarilla.
Globuli
thumb|250px|Globuleita Globuli on tähtienvälinen tumma kaasupilvi keskellä kirkasta hohtavaa emissiosumua.
Thackerayn globulit
Thackerayn globuleja on havaittu vain pilvessä IC 2944. Ne ovat tiheitä, läpikuultavia tiheän pölyn pilviä. Näistä globuleista tiedetään hyvin vähän.
Karl Gustaf Lagerström
Karl Gustaf Lagerström (1. maaliskuuta 1842 Sakkola – 1914 Degerby) oli suomalainen maanviljelijä ja valtiopäivämies.
Lagerströmin vanhemmat olivat Gustaf ja Lovisa Lagerström ja puoliso Karolina Wilhelmina Lagerström. Karl Gustaf Lagerström oli talonpoikaissäädyssä Raaseporin tuomiokunnan edustaja valtiopäivillä 1894, 1897 ja 1899. Hän oli 1894 pankki- ja 1897 suostuntavaliokunnan varajäsen.
Brad Warner
thumb|upright|Brad Warner Brad Warner (s. 5. maaliskuuta 1964) on amerikkalainen zenbuddhalainen pappi. Hänet vihki sōtō-koulukuntaan kuuluva opettaja Gudo Wafu Nishijima. Hän on myös kirjailija, muusikko ja dokumenttiohjaaja.
Elämä ja zen
Warner aloitti zenin opiskelun 1980-luvun alkupuolella tavattuaan ensimmäisen opettajansa Tim McCarthyn. Tuohon aikaan hän soitti bassokitaraa 0DFx-nimisessä hardcore punk -yhtyeessä, joka tunnetaan myös nimellä Zero Defex. 80-luvulla Warner soitti myös psykedeelistä rokkia soittavassa Dimensia 13 -bändissä. Hän oli mukana viidellä bändin albumilla.
Vuonna 1993 Warner muutti Tokioon, jossa työskenteli aluksi englanninopettajana, kunnes vuonna 1994 sai töitä hirviöelokuvia ja -tv-sarjoja tuottavasta Tsuburaya Productions -yrityksestä. Japanissa hän jatkoi zenin harjoittamista Gudo Wafu Nishijiman, zenbuddhalaisen papin opastamana. Vuonna 1999 hän sai dharmasiirron Nishijimalta. Warner asui Japanissa yksitoista vuotta. Hän palasi Yhdysvaltoihin vuonna 2004 ja jatkoi työskentelyä Tsuburaya Productionsille, sen Los Angelesin toimistossa. Vuonna 2007 Tsuburaya Productionsissa tapahtuneiden muutosten jälkeen yhtiö sulki Los Angelesin toimistonsa ja Warner jäi työttömäksi.
Vuonna 2007 Nishijima nimitti Warnerin perustamansa Dogen Sangha Internationalin johtajaksi. Warner lakkautti DSI:n toiminnan huhtikuussa 2012.
Warner on ohjannut vuonna 2007 valmistuneen dokumentin Cleveland's Screaming!, joka kertoo Ohion hardcore punk -skenestä 1980-luvun alkupuolella. Hän on myös pitänyt blogia Suicide Girls -verkkosivustolla.
Nykyään Warner kiertää ympäri maailman vetäen retriittejä ja pitäen luentoja.
Warner Suomessa
Vuoden 2009 elokuussa (24.–30.8.2009) Warner vieraili Suomessa markkinoimassa Zeniä karmalla ja suklaakastikkeella -kirjaansa. Warner vieraili tuolloin myös Espoo Ciné -elokuvafestivaaleilla, joilla esitettiin Cleveland's Screaming! -elokuva. Warner kävi Suomessa myös kesäkuussa 2010 pitämässä luentoja sekä yhden päivän retriitin. Syksyllä 2014 hän esitti dokumenttielokuvaansa Brad Warner's Hardcore Zen Turussa ja Helsingissä, sekä osallistui keskustelutilaisuuteen Helsingissä. Vuonna 2015 Warner osallistui Mindfullnessia ja zeniä koskevaan paneeliin Helsingin yliopistolla ja piti neljän päivän retriitin. Syys-lokakuussa 2016 oli tapahtumia mm. Lammin zen-retriittikeskuksella sekä Turussa, jossa hän osallistui paneelikeskusteluun uskonnon ja populaarikulttuurin suhteista. Keväällä 2018 Bradin keskustelutilaisuus järjestettiin Turussa, jonka jälkeen hän piti neljän päivän retriitin Lammilla. Vuoden 2019 vierailullaan Warner esitti Turussa elokuvansa Zombie Hunter M. D. ja piti jälleen neljän päivän retriitin Lammilla. Nykyään Suomi on yksi Warnerin vuosittaisen Euroopan-kiertueen vakiomaista.
Kirjallisesta tuotannosta
Warner näkee yhtäläisyyksiä zenin ja punkin välillä, sillä kumpikaan ei ota vallitsevia totuuksia itsestäänselvyyksinä vaan kyseenalaistaa ne. Muun muassa tätä näkemystä hän käsittelee kirjassaan Hardcore zen (Hardcore zen. Punk Rock, Monster Movies & The Truth About Reality). Toisessa teoksessaan Sit Down and Shut Up Warner esittelee muun muassa tulkintansa yhdestä zen-kirjallisuuden klassikosta, 1200-luvulla eläneen Dōgen Zenjin opetuksia sisältävästä Shōbōgenzōsta. Kolmas kirja Zeniä karmalla ja suklaakastikkeella ilmestyi vuonna 2009. Se on omaelämäkerrallinen teos, jossa Warner kertoo vuodesta, jonka aikana hän menetti työnsä, vaimonsa sekä äitinsä ja isoäitinsä. Neljännessä kirjassaan Sex, Sin, and Zen Warner käsittelee seksiä nykyaikaisesta zenbuddhalaisesta näkökulmasta.
Raggars
Raggars on lahtelainen rock-yhtye. Yhtyeen perustivat vuonna 1985 Iso-Enzo Etola (12.2.1953–26.7.2020), Arto Vatanen ja Timo Vilska. Raggars soitti ensimmäisen keikkansa Pellon urheilutalossa 20.5.1985.
Alkuun Raggars teki paljon yhteiskeikkoja Irwin Goodmanin kanssa sekä pari yhteiskiertuetta mäkihyppääjä Eddie Edwardsin kanssa. Raggarsin esittämiä kappaleita ovat muun muassa Lännenlokari, Elämän valttikortit, Eno ja Pietari, Unihiekkaa, Äidin pienet perkeleet ja Maamies.
Kokoelmalevyllä 20 vuotta laitumella – 1985–2005 todetaan humoristisesti, että yhtyeen kappaleista ”Puhelu hevoselle” tunnetaan "Orimattilan kansallislauluna". Laulussa on kuultavissa seudun vanhemmalle väelle tyypillinen päijät-hämäläinen puheenparsi ja murre, jossa käytetään esimerkiksi sanaa "konu".
Suomen Isännöintiliitto
Suomen Isännöintiliitto ry on isännöintitoimialan järjestö. Se on jäsenyritystensä ja -yhdistystensä edunvalvoja ja sen tarkoituksena on muun muassa edistää isännöintipalvelujen ammattimaisen tuottamisen yleisiä edellytyksiä, kehittää jäsentensä osaamista ja vaikuttaa alan toimintaympäristöön.
Perustajajärjestöt
Ennen vuotta 2004 isännöintialalla toimi kolme liittoa:
2004–2018
Suomen Isännöintiliitto syntyi vuonna 2004, kun järjestöt yhdistyivät.
Vuonna 2006 liitto oli uudistamassa isännöitsijätodistusta. Suomen Isännöintiliiton toimitusjohtaja Tero Heikkilä vaati, että asuntojen julkisen hintarekisterin tulisi olla talokohtainen, jotta ostajat näkisivät kiinteistön kunnon vaikutuksen asunnon hinnassa.
Vuonna 2007 Suomen suurin isännöitsijä Realia liittyi Suomen Isännöintiliittoon. Realia oli syntynyt edellisenä vuonna, kun Huoneistokeskuksen ja SKV:n fuusiossa.
Vuonna 2013 liittoon kuului 400 isännöintiyritystä. Liitto julkaisi asukkaille suunnatun asumisoppaan, jossa opastettiin muun muassa vesivahinkojen välttämistä ja naapureiden kanssa käyttäytymistä.
Heikkilä toimi toimitusjohtajana joulukuuhun 2018 asti.
2019–
Syksyllä 2019 Isännöintiliiton toimitusjohtaja aloitti Mia Koro-Kanerva.
Joulukuussa 2022 Markkinaoikeuden antaman ratkaisun mukaan Isännöintiliitto syyllistyi kartelliin. Liiton korvaussummaa lievennettiin 63 000 euroon. Isännöintiliitto ilmoitti pyytävänsä anteeksi eikä aikonut valittaa ratkaisusta korkeampaan oikeusasteeseen. Koro-Kanervan mukaan tapauksessa mukana olleiden yritysten liikevaihto vuosina 2014–2017 vastasi noin 17 prosenttia koko alan liikevaihdosta, eli kyseessä ei ollut määräävästä markkina-asemasta.
Organisaatio
Isännöintiliitossa on mukana yli 500 jäsenyritystä ja 21 yhdistystä. Isännöintiliitto kehittää isännöintiä ja koko kiinteistöalaa yhdessä muun muassa jäsentensä, palveluntarjoajien ja muiden kiinteistö- ja rakennusalan toimijoiden kanssa.
Isännöintiliiton toimitusjohtaja on Mia Koro-Kanerva. Isännöintiliiton ylintä päätösvaltaa käyttää liittokokous, joka valitsee puheenjohtajiston ja hallituksen. Hallituksen puheenjohtaja ja varapuheenjohtajat valitaan kahdeksi vuodeksi kerrallaan ja hallituksen varsinaiset jäsenet ja varajäsenet vuodeksi kerrallaan. Hallituksen puheenjohtaja on Toivo Korhonen.
Toiminta
Liitto tukee jäseniään esimerkiksi koulutusten, ohjeiden ja työkalujen myötä. Niitä tarjotaan esimerkiksi asukkaille suunnattuun viestintään liittyen. Muita Isännöintiliiton palveluita ovat materiaalit, neuvonta, tutkimukset sekä alaan liittyvä vaikuttaminen.
Barometrit
Liitto tekee vuosittain Energiabarometri-kyselyitä jäsenyritysten ja -yhdistysten edustajille. Ensimmäinen kysely julkaistiin vuonna 2021. Sen toinen barometri käsittelee putkiremontteja.
Lehdet
Isännöintiliiton omistama, vuonna 1989 perustettu Isännöintiliiton Palvelu Oy kustantaa taloyhtiöasumisen ajankohtaismediaa Kotitaloa. Vuosien 2019 ja 2020 aikana Kotitalo laajentui printtilehdestä verkkoon. Lehden päätoimittaja on Päivi Maaniitty.
Kilpailut
Liitto valitsee myös vuosittain vuoden isännöitsijän yleisöäänestyksessä, jonka finalistit ovat asiantuntijaraadin valitsemia. Vuoden isännöitsijöitä on valittu 1980-luvulta lähtien.
Isännöintiliiton Kotitalo-lehti valitsee Suomen parhaan taloyhtiön. Vuonna 2020 kilpailu järjestettiin kuudetta kertaa. Valinta tehdään kahden vuoden välein.
Tapahtumat
Isännöintiliitto järjestää vuosittain kaksi isännöintialan suurtapahtumaa: Laki ja järjestys -ajankohtaiskoulutuksen kesäkuussa ja Isännöintipäivät syyskuussa.
Carlo Collodi
Carlo Collodi (oik. Carlo Lorenzini, 24. marraskuuta 1826 Firenze – 26. lokakuuta 1890 Firenze) oli italialainen kirjailija ja toimittaja. Hänet tunnetaan ennen kaikkea romaanistaan Pinokkion seikkailut.
Elämä
Carlo Collodi syntyi Firenzessä vuonna 1826. Hänen isänsä oli kokki ja äitinsä palvelija. Hän pystyi opiskelemaan Gironi Garzonin perheen avun turvin.
Vuodesta 1837 vuoteen 1842 Collodi opiskeli seminaarissa Colle di Val d'Elsassa tullakseen papiksi ja saadakseen samalla yleissivistävän koulutuksen.
Vuosina 1842–1844 hän seurasi retoriikan ja filosofian luentoja Firenzessä eräässä toisessa uskonnollisessa oppilaitoksessa.
Vuonna 1843 vielä opiskellessaan nuori Collodi aloitti työt Piatin kirjakaupan myyjänä Firenzessä. Siten hän astui sisään kirjojen maailmaan, ja ryhtyi myöhemmin sanomalehtitoimittajaksi ja alkoi kirjoittaa kirjoja.
Collodi sai kirkolta erityisen oikeuden lukea Kiellettyjen kirjojen luetteloa vuonna 1845. Hän alkoi kirjoittaa arvosteluita ja juttuja Rivista di Firenze -lehteen 1847.
Italian ensimmäisen itsenäisyyssodan puhjetessa 1848 Collodi värväytyi monen muun opiskelijan tavoin vapaaehtoiseksi taistellakseen Piemontessa. Palattuaan Firenzeen hän perusti satiirisen Il Lampione -lehden, joka tosin pian sensuroitiin. Seuraavana vuonna, 1849, Collodi sai sihteerin viran ministeriöstä.
1850 hänestä tuli Piatin kirjakaupan johtaja. Kirjakauppa harjoitti myös kustannustoimintaa kuten siihen aikaan monesti oli tapana. Vuonna 1853 hän perusti uuden aikakauslehden nimeltä Scaramuccia. Tähän teatterilehteen hän kirjoitti lyhyitä komedioita.
1860 Collodi osallistui Italian toiseen itsenäisyyssotaan ja palasi sitten Firenzeen, sekä aloitti työn teatterisensuurissa. 1868 hän liittyi opetusministeriön pyynnöstä erään puhutun kielen sanakirjan (Novo vocabolario della lingua italiana secondo l'uso di Firenze) toimituskuntaan.
Felice Paggin kustantamo antoi Collodille työksi kääntää kuuluisimmat ranskankieliset sadut italiaksi vuonna 1875. Käännettyjä kirjailijoita olivat Charles Perrault, Mme d'Aulroy ja Marie Jeanne De Beaumont. Collodi myös muokkasi tarinoita lisäten niihin moraalin. Vuotta myöhemmin koko työ julkaistiin nimellä Racconti delle fate. Vuonna 1877 ilmestyi Giannettino, ja 1878 oli Minuzzolon vuoro.
7. heinäkuuta 1881 lapsille tarkoitetun aikakauslehden Giornale per i bambini ensimmäisessä numerossa näki päivänvalon Pinokkion seikkailuiden ensimmäinen osa otsikolla Storia di un burattino (suom. Sätkynuken tarina). Hän julkaisi lehdessä sittemmin muita kertomuksia (jotka ilmestyivät kokoelmana Storie allegre 1887).
Collodi julkaisi Pinokkion seikkailut yksissä kansissa vuonna 1883. Samana vuonna hänestä tuli Giornale per i bambinin päätoimittaja.
Roman Širokov
thumb|200px|Širokov vuonna 2015
Kaudella 2007–2008 Širokov oli Zenitin mukana voittamassa UEFA-cupia. UEFA-cupin loppuottelussa skotlantilaista Rangersia vastaan Širokov pelasi topparina koko ottelun Zenitin voittaessa 2–0.
Venäjän maajoukkueessa Širokov debytoi 3–0-tappio-ottelussa Romaniaa vastaan. Širokov valittiin Venäjän EM-miehistöön vuoden 2008 kisoihin. Dedovskilainen pelasi kisojen avausottelussa Espanjaa vastaan, mutta ei päässyt enää avaukseen muissa alkulohkon peleissä. Širokov pelasi Venäjän joukkueessa myös vuoden 2012 EM-turnauksessa.
Suomen Kuvalehti
Suomen Kuvalehti (lyhenne SK) on suomalainen perjantaisin ilmestyvä aikakauslehti, jota julkaisee Otavamedia Oy. Lehti käsittelee ajankohtaisia kotimaan ja ulkomaan tapahtumia, yhteiskunnallisia asioita, talouden ja politiikan aiheita, kulttuuri-ilmiöitä sekä tiedettä. Lehden päätoimittaja on Matti Kalliokoski.
Lehdessä julkaistaan vakituisesti sarjakuvaa Helmi ja Heikki. Lehden Jyviä ja akanoita -palstalla, jonka aloitti Sakari Virkkunen vuonna 1958, julkaistaan muissa lehdissä kirjoitettuja kömmähdyksiä.
Historia
Ensimmäinen Suomen Kuvalehti -nimeä käyttänyt lehti ilmestyi vuosina 1873–1880 ja toinen vuonna 1894.
Nykyinen Suomen Kuvalehti aloitti ilmestymisensä vuonna 1916, ja siihen yhdistyi Kansan Kuvalehti vuonna 1934. Ensimmäisenä päätoimittajana vuonna 1916 toimi Matti Kivekäs, joka sai myöhemmin surmansa Suomen sisällissodassa valkoisten puolella.
Suomen Kuvalehti järjesti vuonna 1929 ajan rotuoppien innoittamana suomalaisen naistyypin puhdasta edustajaa etsivät kauneuskisat. Kallonmittaustakin sisältäneen kisan voittajaksi kruunattiin Irma Carberg.
Suomen Kuvalehti on jakanut vuosittain vuodesta 1975 alkaen journalistipalkinnon ”vaikuttavasta journalistisesta toiminnasta tai merkittävistä kansallisia tai yhteiskunnallisia kysymyksiä käsittelevistä kirjoituksista tai ohjelmista mediassa”. Palkintosumma on 10 000 euroa.
Syyskuussa 2010 lehti alkoi ilmestyä myös iPad-laitteille suunnattuna digilehtenä. Joulukuussa 2013 lehti uudisti toimintaansa ja sen verkkoversio muuttui osin maksulliseksi.
Shadou
Shadou on suomalainen basisti, laulaja ja lauluntekijä, joka tunnetaan parhaiten hänen punk-yhtyeestään Suspendersista. Shadou oli myös Pelle Miljoona Unabomber -yhtyeen alkuperäinen basisti ja kuului yhtyeeseen sen perustamisesta 2007 alkuvuoteen 2008. Vuonna 2008 hän oli mukana uudelleen kasatussa punk-yhtyeessä Widows, jossa toimi laulusolistina. Nykyisiä hänen johtamiaan kokoonpanoja ovat Suspenders ja Reaktio, joissa kumpaisessakin hän toimii sekä basistina että laulajana.
Pontianus
Pontianus (k. 28. syyskuuta 235) oli katolisen kirkon johtaja eli paavi 21. heinäkuuta 230 – 28. syyskuuta 235. Hän kuoli Sardiniassa koettuaan marttyyrikuoleman. Hänen muistopäiväänsä vietettiin aiemmin 19. marraskuuta, mutta nykyisin sitä vietetään 13. elokuuta, jolloin on myös Hippolytos Roomalaisen muistopäivä. Katolinen kirkko on julistanut hänet pyhimykseksi.
Australian avoin tennisturnaus 2015 – naisten kaksinpeli
Li Na voitti turnauksen vuosi sitten, mutta lopetti uransa vuoteen 2014. Tällä kertaa turnauksen voitti Serena Williams.
Arto Järvelä
Arto Järvelä (s. 1964 Hattula) on kaustislaiseen pelimannisukuun kuuluva kansanmuusikko. Hänen instrumenttejaan ovat muun muassa viulu, avainviulu, mandoliini ja jouhikko. Hän on soittanut lukuisissa kokoonpanoissa, kuten seuraavissa: JPP, Järvelän pelimannit, Tallari, Koinurit, Pinnin pojat, Niekku, Ampron prunni, Salamakannel ja Helsinki Mandoliners. Arto Järvelä on opettanut myös Sibelius-Akatemian kansanmusiikin osastolla.
Australian avoin tennisturnaus 2015 – naisten kaksinpeli
Sijoitetut pelaajat
<li> Carla Suárez Navarro ''(1. kierros) <li> Venus Williams ''(puolivälierät) <li> Alizé Cornet ''(3. kierros) <li> Samantha Stosur ''(2. kierros) <li> Peng Shuai ''(4. kierros) <li> Karolína Plíšková ''(3. kierros) <li> Anastasija Pavljutšenkova ''(1. kierros) <li> Garbiñe Muguruza ''(4. kierros) <li> Barbora Záhlavová-Strýcová ''(3. kierros) <li> Elina Svitolina ''(3. kierros) <li> Svetlana Kuznetsova ''(1. kierros) <li> Sabine Lisicki ''(1. kierros) <li> Casey Dellacqua ''(2. kierros) <li> Varvara Lepchenko ''(3. kierros) <li> Zarïna Dïas ''(3. kierros) <li> Belinda Bencic ''(1. kierros)
Jalo Lahdensuo
Kyyditysyritys
Puolustusministerinä toiminut Lahdensuo yritettiin kyyditä 17. heinäkuuta 1932 kotoaan Lapuan Honkimäeltä Lapuan liikkeen kannattajien toimesta. Aamulla kello 6 aikaan talon luo saapui kahdella ylistarolaisella henkilöautolla kymmenkunta taskuasein varustettua miestä. He tunkeutuivat talon päärakennuksessa Lahdensuon huoneeseen ja uhkasivat siellä olleita ampuma-aseilaan. Lahdensuo oli saanut edellisenä iltana tiedon kyyditysyrityksestä ja niinpä paikalla oli hänen turvanaan muutamia paikkakunnan miehiä, muun muassa maanviljelijä Kustaa Tiitu. Kyyditystä yrittänyt miesjoukko aloitti ammuskelun johon huoneessa olleet vastasivat, kaikkiaan ammuttiin kymmenkunta laukausta kahden sisään hyökänneen haavoittuessa lievästi. Miesjoukko lähti pakoon huomatessaan yrityksensä epäonnistuneen. Ministeri Lahdensuo sai yhden häntä aseellaan uhanneen miehen, ylistarolaisen maanviljelijän Antti Kärnän riisuttua aseista ja pidätti hänet. Samana päivänä pidettiin vankilassa olleen Vihtori Kosolan talon pihalla "kolmen maakunnan kokous" viranomaisten kiellosta huolimatta. Kokouksessa johon osallistui noin tuhat henkilöä puhuivat muun muassa maanviljelijä Vihtori Herttua ja tohtori V. F. Johanson. Johanson hyökkäsi puheessaan presidentti P. E. Svinhufvudia ja hallitusta vastaan. Kokous päätti vaatia Lapuan liikettä ja pulaliikettä yhdistämään voimansa.
Ylistarossa pidätettiin kolme miestä; kyyditysyritystä johtanut johtaja Kustaa Vannas ja maanviljelijät Matti Tuokko ja Jaska Loukola. Heidät vangittiin tasavallan suojelulain nojalla ja vietiin Vaasan lääninvankilaan. Lisäksi pidätettiin Lapualla entinen ylikonstaapeli Matti Nikula. Vannas, Tuokko ja Nikula olivat aiemmin sekaantuneet suutari Erik Mätön murhaan. Lapualle lähetettiin Helsingin poliisikomennuskunta järjestystä ylläpitämään. Muutamia päiviä aikaisemmin Lapuan päivänä 14. heinäkuuta järjestyssä juhlassa ministeri Lahdensuon puhetta oli häiritty vihellyskonsertilla ja seuraavana päivänä pankinjohtaja Yrjö Nikula oli soittanut Lahdensuolle syyttäen häntä santarmikätyriksi ja bobrikoffilaiseksi. Lopuksi Nikula oli vielä uhkaillut Lahdensuota että perästäpäin alkaa jotain kuulua.
Vielä tiistaiyönä 19. heinäkuuta ammuttiin Lahdensuon taloa kohti ohiajaneesta autosta useita laukauksia. Poliisi pidätti tämän jälkeen 8 miestä, joista toimittaja Vilho Viita vietiin Vaasaan kuulusteltavaksi. Lahdensuon taloon oli kokoontunut maanantaina lähiseudulta noin 200 miestä ministeriä turvaamaan. Tiistaina he poistuivat talosta poliisikomennuskunnan jäädessä paikalle.
Lapuan kihlakunnanoikeus tuomitsi toukokuussa 1933 ylistarolaisen Antti Kärnän sekä mäntsäläläiset Paavo Laurilan, Rafael Gestrinin ja Toivo Paavolan 2 vuodeksi vankeuteen. Tuokko, Loukola ja Vannas vapautettiin. Tuomitut joutuivat myös maksamaan yhteisvastuullisesti Lahdensuon oikeudenkäyntikulut sekä valtiolle todistajapalkkiot.
Paz Vega
thumb|right|Paz Vega Paz Campos Trigo eli Paz Vega (s. 2. tammikuuta 1976 Sevilla, Sevillan maakunta, Espanja) on espanjalainen näyttelijä.
Vega päätti, että hänestä tulee näyttelijä nähtyään 15-vuotiaana Federico García Lorcan näytelmän Bernarda Alban talo. Suoritettuaan oppivelvollisuutensa hänet hyväksyttiin arvovaltaiseen Centro Andaluz de Teatro -näyttämökouluun, jossa hän opiskeli kaksi vuotta. Opiskeltuaan vielä toiset kaksi vuotta journalismia hän muutti Madridiin. Taiteilijanimensä Vega hän otti isoäidiltään.
Vega aloitti näyttelijänuransa televisiosarjoissa Más que amigos, Compañeros ja 7 vidas. Vuonna 2002 hänet palkittiin parhaan uuden naisnäyttelijän Goyalla roolistaan elokuvassa Lucia ja seksi ja samana vuonna hän oli ehdolla myös parhaan naispääosan kategoriassa roolistaan elokuvassa Sólo mía. Sittemmin hän on näytellyt myös useissa ulkomaalaistuotannoissa kuten vuoden 2004 elokuvassa Spanglish – käännöskukkasia ja vuoden 2013 elokuvassa Grace of Monaco.
Kulmakiihtyvyys
Kulmakiihtyvyys (tunnus \alpha) kuvaa pyörimisliikkeessä olevan kappaleen kulmanopeuden muutosta tietyssä ajassa. Kulmakiihtyvyys voidaan määritellä kulmanopeuden aikaderivaattana yhtälöllä
missä \omega on kulmanopeus ja t on aika. Kulmakiihtyvyyden yksikkö on
Jos kulmanopeus on positiivinen, niin negatiivinen kulmakiihtyvyys tarkoittaa pyörimisliikkeen hidastumista. Tällöin suuri positiivinen kulmakiihtyvyys vastaa nopeaa kulmanopeuden kasvua. Tasaisesti kiihtyvän pyörimisliikkeen kulmanopeuden riippuvuutta ajasta esittää suora , missä \omega_0 on alkukulmanopeus ja \alpha on pyörimisliikkeen kulmakiihtyvyys.
Kulmakiihtyvyys on kiertokulman \varphi toinen derivaatta ajan suhteen.
Kulmakiihtyvyyttä vastaava suure suoraviivaisessa liikkeessä on kiihtyvyys.
Anterus
Pyhä Anterus (k. 3. tammikuuta 236) oli katolisen kirkon johtaja eli paavi 21. marraskuuta 235 – 3. tammikuuta 236. Hänen paaviuskautensa jäi hyvin lyhyeksi, sillä hän koki edeltäjänsä tavoin marttyyrikuoleman 3. tammikuuta 236. Hänet haudattiin ensimmäisenä paavina pyhän Callistuksen katakombiin.
Andy Soucek
Ura
Soucek voitti Espanjan Formula 3 -sarjan mestaruuden vuonna 2005. Hän on ajanut muun muassa Formula Renault 3.5 -sarjassa, jossa hän kaudella 2006 sijoittui loppupisteissä neljänneksi.
Soucek ajoi kaudella 2007 GP2-sarjassa David Price Racing -tallissa ollen loppupisteissä kuudestoista 15 pisteellä. Kaudella 2008 hän kilpaili Super Nova Racing tallissa sijoittuen sijalle 14. loppupisteissä. Soucek kilpaili myös Aasian GP2 -sarjassa vuonna 2008 saavuttaen yhden kolmossijan. Hän kilpaili myös Superleague Formula -sarjassa vuonna 2008.
Soucek voitti FIA Formula Two Championship -sarjan mestaruuden kaudella 2009. Vuonna 2010 Soucek toimi Virgin tallin testikuljettajana yhdessä Luiz Razian kanssa.
163 Erigone
163 Erigone on tumma, suhteellisen suurikokoinen päävyöhykkeen asteroidi. Sen löysi Henri Joseph Perrotin 26. huhtikuuta 1876, ja se nimettiin kreikkalaisen mytologian Erigonen, Ikarioksen tyttären, mukaan.
Jeansin massa
Jeansin massaa MJ suurempi kaasupilvi kutistuu kokoon oman painovoimansa ansiosta. Kaasupilvessä kaasun lämmöstä johtuva paine, magneettikentät jne pyrkivät hajottamaan pilveä. Painovoima pyrkii kutistamaan pilveä. Kun painovoima on hajottavia voimia suurempi, kaasupilvi kutistuu kasaan. Jeansin massaa vastaa myös Jeansin pituus tietyn massaiselle kaasupilvelle, sekä Jeansin tiheys tietyn kokoiselle kaasupilvelle.
Jeansin massan laskeminen
missä M_J on Jeansin massa, c_s on äänen nopeus, G on gravitaatiovakio ja \rho on kaasun tiheys.
Lassi Laitinen
Lassi Laitinen (1831 – 5. huhtikuuta 1888 Nilsiä) oli maanviljelijä ja valtiopäivämies.
Laitinen oli talonpoikaissäädyssä Pielaveden tuomiokunnan edustaja valtiopäivillä 1882 ja 1885. Laitinen oli valtiopäivillä 1882 valitsijamies ja lakivaliokunnan jäsen ja 1885 talousvaliokunnan jäsen.
Conel Hugh O’Donel Alexander
thumb|Alexander (1954) Conel Hugh O'Donel Alexander (19. huhtikuuta 1909 – 15. helmikuuta 1974) oli irlantilaissyntyinen shakinpelaaja, kansainvälinen mestari ja kansainvälinen kirjeshakin mestari. Alexanderia pidettiin Britannian parhaana pelaajana vuodesta 1937 aina 1950-luvulle asti. Hän voitti shakin Britannian mestaruuden vuosina 1938 ja 1956. Alexander pelasi Britannian joukkueessa shakkiolympialaisissa kuudesti vuosina 1933–1958. Hän työskenteli myös ulkoasiainministeriössä, eikä voinut siten pelata neuvostomaissa. Hänen parhaat saavutuksensa olivat toinen sija Hastingsissa 1937–1938 ja jaettu ensimmäinen sija 1953–1954.
Lauri Vilho Laitinen
Lauri Vilho Laitinen (19. kesäkuuta 1858 Nilsiä – 14. joulukuuta 1933 Mikkeli) oli suomalainen maanviljelijä, nimismies ja valtiopäivämies.
José Dolhem
Louis José Lucien Dolhem (26. huhtikuuta 1944 – 16. huhtikuuta 1988) oli ranskalainen Formula 1 -kuljettaja.
Lauri Vilho Laitinen
Lauri Vilho Laitisen vanhemmat olivat Lauri ja Johanna Gustava Laitinen. Laitinen osallistui Turkin sotaan 1877–1878, toimi maanviljelijänä ja siirtyi sitten nimismieheksi, harjoittaen kuitenkin muitakin ammatteja. Hän oli talonpoikaissäädyssä Pielaveden tuomiokunnan edustaja valtiopäivillä 1897 ja 1899. Laitinen oli 1897 laki- ja suostuntavaliokunnan varajäsen.
José Dolhem
Hänen velipuolensa oli Formula 1 -kuljettaja Didier Pironi. Dolhem kilpaili kolmessa F1-kisassa, saamatta ainuttakaan pistettä. Dolhem jätti vuoden 1974 Yhdysvaltain GP:n ajamatta, koska hänen tallikaverinsa Helmuth Koinigg kuoli kisan aikana. Dolhem kuoli lähellä Saint-Étiennea lentokoneonnettomuudessa vuonna 1988.
Butterfly and Sword
Butterfly and Sword (San lau sing woo dip gim) on vuonna 1993 ensi-iltansa saanut hongkongilainen wuxiaelokuva. Elokuvan on ohjannut Michael Mak ja käsikirjoittanut John Chong. Pääosassa esiintyvät Tony Leung, Jimmy Lin, Michelle Yeoh, Joey Wang ja Donnie Yen.
Gemini 3
Gemini 3 oli USA:n ensimmäinen kahden miehen avaruuslento. Gemini tarkoittaa kaksosia. Gemini 3 -avaruuslento toteutettiin 23. maaliskuuta 1965 ja se kesti noin 5 tuntia. Aluksessa olleiden astronauttien nimet olivat Virgil Grissom ja John Young. Virgil Grissom oli jo aiemmin osallistunut USA:n toiselle avaruuslennolle, hypylle avaruuteen, Mercury 4 -avaruusaluksella. thumb|left|240px|Gemini 3:n laukaisu
Lars Winnerbäck
Lars Winnerbäck (s. 19. lokakuuta 1975 Tukholma) on ruotsalainen muusikko. Hän kirjoittaa ja esittää laulunsa ruotsiksi. Winnerbäck aloitti punkyhtyeessä, mutta nykyisin hänet voi luokitella rocktrubaduuriksi, Cornelis Vreeswijkin ja Ulf Lundellin perinteiden jatkajaksi. Hänen kappaleensa ovat vähäeleisiä ja sanoituksensa ajatuksia herättäviä.
Winnerbäck on saanut lukuisia palkintoja ja huomionosoituksia, kuten Grammis-palkinnon sanoittajana (1999), miesartistina (2001, 2010) ja vuoden kappaleesta (”Om du lämnade mig nu”, 2007). Vuonna 2009 Winnerbäck palkittiin Evert Taube -stipendillä.
Michael-additio
Michael-additio eli Michael-reaktio on stabiloidun karbanionin (esimerkiksi enolaatin) additioreaktio α,β-tyydyttymättömän karbonyyliyhdisteen tai vastaavankaltaisen yhdisteen kanssa. Reaktio kuuluu konjugaattiadditioihin eli 1,4-additiohin. Michael-additio on hyvin yleisesti käytetty tapa muodostaa hiili-hiili-sidoksia orgaanisessa synteesissä.
thumb|350px|Michael-additio, R tai R' ovat elektroneja puoleensa vetäviä ryhmiä kuten asyyli- tai nitroryhmiä ja R '' on asyyliryhmä
Historia
Michael-additio on nimetty kehittäjänsä yhdysvaltalaisen kemistin Arthur Michaelin mukaan. Michaelin innoituksena reaktion keksimiseen oli vuonna 1884 julkaistu M. Conradin ja M. Guthzeitin artikkeli, jossa he raportoivat syklopropaanijohdannaisen synteesin käyttäen etyyli-2,3-dibromipropionaattia ja dietyylimalonaatin natriumsuolaa. Michael huomasi, että hän sai syntetisoitua saman yhdisteen käyttäen dietyylimalonaatin natriumsuolaa ja toisena lähtöaineena 2-bromiakryylihapon etyyliesteriä. Tämä tulos julkaistiin vuonna 1887. Hän päätteli, että saman tuotteen muodostuminen viittaa additioreaktioon, jossa toisena osapuolena on enolaatti, joka reagoi bromiakryylihapon esterin konjugoituneen systeemin kanssa.
thumb|center|500px|Conradin ja Guthzeitin raportoiman reaktion ja Michaelin vuonna 1887 raportoiman reaktion vertailu
Michael kykeni tutki reaktioita erityisesti tyydyttymättömien esterien ja enolaattien välisiä reaktioita. Yksi tärkeimmistä reaktioista oli dietyylimalonaatin ja etyylikinnamaatin välinen reaktio. Tuotteina muodostui näiden kahden esterin kondensaatiotuote ja tämän Michael katsoi varmistavan päättelynsä oikeaksi. Hän tutki myös etyylikinnamaatin, dietyylisitrakonaatin (sitrakonihapon dietyyliesterin) tai asetoasetaatin natriumsuolan välistä reaktiota.
Mekanismi
Michael-additiossa nukleofiilina toimii stabiloitu anioni. Tällainen voi olla esimerkiksi enolaatti, joka on tyypillisesti muodostunut β-diketonista, kuten asetyyliasetonista, malonihapon esteristä, kuten dietyylimalonaatista tai β-ketoesteristä. Karbanionia stabiloivat myös nitro- tai nitriiliryhmät. Näitä yhdisteitä kutsutaan Michael-donoreiksi. Michael-donorin kanssa reagoivaa yhdistettä nimitetään Michael-akseptoriksi. Se sisältää konjugoidun systeemin ja voi olla esimerkiksi α,β-tyydyttymätön ketoni, aldehydi, esteri, nitriili tai nitroyhdiste.
Michal-additio on tyypillisesti emäskatalysoitu ja eräissä tapauksissa se voi olla myös happokatalysoitu. Emäs poistaa donoriyhdisteeltä happaman protonin, jolloin muodostuu enolaattianioni. Enolaatti reagoi akseptorimolekyylin hiili-hiili-kaksoissidoksen kanssa ja varsinainen tuote muodostuu protonoitumisen seurauksena.
thumb|500px|center|Michael-addition mekanismi
Muodostuvan tuotteen stereokemia on riippuvainen enolaatin stereokemiasta. Jos enolaatti on E-konfiguraatio ssa, muodostuvan tuotteen stereokemia on syn, ja jos enolaatin konfiguraatio on Z, muodostuu anti-konfiguraation omaava tuote. Michael-additiosta on olemassa asymmetrisiä, stereoselektiivisiä versioita. Selektiivisyys voidaan saada aikaiseksi käyttämällä kiraalista apuainetta, joka voi olla johdettu esimerkiksi proliinista tai voidaan käyttää myös optisesti aktiivisia luonnonyhdisteitä, kuten sparteiinia.
Mukaiyama-Michael-additio
Michael-additiota muistuttavia reaktioita voi tapahtua spesifisillä enolaattiekvivalenteilla. Silyylienolieettereitä käytettäessä reaktiota kutsutaan Mukaiyama-Michael additioksi ja katalyyttinä käytetään usein Lewis-happoa, kuten titaanitetrakloridia. Tässä reaktiossa muodostuva tuote on tyypillisesti anti-diastereomeeri ja selektiivisyyttä voidaan lisätä käyttämällä katalyyttinä esimerkiksi titaani-isopropoksidia. thumb|center|500px|Esimerkki Mukaiyama-Michael-additiosta
Pyhä Fabianus
thumb|Espanjalaisessa alttaritaulussa (1475-1500) kuvattu Pyhä Fabianus ja [[Pyhä Sebastian (jakavat saman muistopäivän)]]
Pyhä Fabianus (k. 20. tammikuuta 250) oli katolisen kirkon johtaja, eli paavi tammikuusta 236 – 20. tammikuuta 250 asti. Hänen paaviutensa kesti 14 vuotta. Hänet pidätettiin ja mestattiin Deciuksen vainojen alkuvaiheessa vuonna 250 Roomassa. Hänen aikalaisensa pyhä Cyprianus kuvaa häntä vertaansa vailla olevaksi mieheksi, joka eli hyvän ja puhtaan elämän.
Koinurit
Koinurit on vuonna 1989 perustettu suomalainen kansanmusiikkiyhtye, jonka muodostavat Arto Järvelä (viulu ja mandoliini), Perttu Paappanen (viulu ja haitari), Marko Rantanen (haitari ja laulu), Tapani Varis (basso ja saksofoni) ja Olli Varis (kitara ja mandoliini). Variksen veljekset kuuluivat myös Värttinän kokoonpanoon sen alkuaikoina. Koinurit voitti perustamisvuonnaan pelimanniyhtyeiden Suomen-mestaruuden.
Yhtye valittiin myös Kaustisen kansanmusiikkijuhlien Vuoden yhtyeeksi vuonna 1992.
Christer Boucht
Christer Boucht [bukt] (4. marraskuuta 1911 Vaasa – 21. toukokuuta 2009 Vaasa) oli vaasalainen asianajaja ja arktisten alueiden tutkimusmatkailija. Koulutukseltaan hän oli oikeustieteen lisensiaatti.
Bouchtin vanhemmat olivat hovioikeudenneuvos Harald Boucht ja Beda Irene Finnilä. Christer Boucht perusti vuonna 1941 Vaasaan Asianajotoimisto Christer Bouchtin. Toimiston nimeksi tuli vuonna 1961 Asianajotoimisto Boucht & Nikula kun lakitieteen lisensiaatti Martti Nikula tuli toimiston osakkaaksi. Christer Boucht oli mukana toimistossa aina tammikuuhun 2000 saakka jolloin hän jäi eläkkeelle.
Boucht osallistui kunnallispolitiikkaan Vaasan kaupunginvaltuustossa vuodesta 1947 vuoteen 1990 sekä ajoittain myös kaupunginhallituksessa.
Boucht oli ensimmäisen suomalaisen Grönlannin halki hiihtäneen retkikunnan jäsen vuonna 1966. Tämän jälkeen hän liikkui 30 vuoden ajan tutustumassa muun muassa lähes kaikkiin arktisen alueen eskimokansoihin. Lisäksi hän hiihti myös Etelämantereella.
Boucht osallistui aktiivisesti Suomen arktisen klubin toimintaan vuosikymmenien ajan ja hänet kutsuttiin klubin kunniajäseneksi vuonna 2002.
Bouchtin kolmesta lapsesta kaksi on juristeja: asianajaja Peter Boucht (s. 1941) ja käräjätuomari Gunilla Boucht (s. 1945).
Ranskan pääministeri
Pääministeri on Ranskan viidennen tasavallan hallituksen johtaja. Tehtävä jatkaa kahden edellisen, III:n ja IV:n, tasavaltalaisen perustuslain neuvoston puheenjohtajan (président du Conseil) tehtävää. Hänen toimipisteensä ja edustusasuntonsa on Hôtel Matignon, joka sijaitsee rue de Varennen (Varennekadun) varrella Pariisin seitsemännessä kaupunginosassa. Nimitystä pääministeri on käytetty vain viidennen tasavallan aikana.
Perustuslain mukaan
Ranskan viidennen tasavallan perustuslaki, joka astui voimaan 4. lokakuuta 1958, määrittelee kahdeksannessa artiklassaan, että pääministerin nimittää tehtäväänsä Ranskan tasavallan presidentti. Presidentti voi päättää pääministerin toimen päättämisestä vain, kun hallitus jättää eronpyynnön. Perustuslain 21. artikla määrittää, että pääministeri johtaa hallituksen toimintaa, on vastuussa kansallisesta puolustuksesta ja takaa lakien täytäntöönpanon.
Pääministeri voi tasavallan presidentin toimeksiannosta kuitenkin nimittää siviilivirkamiehet ja upseerit tehtäviinsä. Hän voi myös tilapäisesti johtaa ministerineuvoston kokousta, jota yleensä johtaa presidentti (Suomessa on tällöin kyseessä hallituksen kokous). Pääministerillä on myös lainsäädäntövaltaa, sillä hänellä on oikeus antaa asetuksia. Lisäksi hän toimii Ranskan valtioneuvoston (Conseil d’État) puheenjohtajana. Valtioneuvostolla on kaksi tehtävää: se toimii hallituksen neuvonantajana ja Ranskan korkeimpana hallinnollisena tuomioistuimena.
Pääministerin toiminta käytännössä
Myös käytännön tasolla pääministerin ensisijainen tehtävä on johtaa hallituksensa työskentelyä. Hallituksen suuret linjat määrittelee kuitenkin presidentti. Voidaan silti todeta, että pääministeri on teoreettisesti hallituksen johtaja, mutta tosiasiassa presidentti pitää tätä roolia itsellään ja pääministeri toteuttaa valtionpäämiehen luomaa politiikkaa. Hänellä on kuitenkin valtaa suhteessa muihin hallituksen jäseniin, jotka ovat vain hänen tahdostaan riippuvaisia.
Pääministeriksi valitaan vahvimman poliittisen virtauksen edustajista se, jolla on mahdollisuus saada taakseen enemmistö kansalliskokouksen edustajista. Kysymykseen voi tulla myös lähellä enemmistön muodostamaa poliittista ryhmittymää edustava pääministeri. Presidentti voi kuitenkin vapaasti nimetä pääministeriksi henkilön, jolla ei ole kokemusta parlamentaarikkona, senaattorina tai ministerinä olemisesta. Näin tapahtui, kun Georges Pompidou ja Raymond Barre tai viimeksi Dominique de Villepin tulivat pääministereiksi. Jos presidentti kuitenkin nimittää pääministerin, joka ei edusta kansalliskokouksen edustajien enemmistöä, suoritetaan kansalliskokouksessa luottamusäänestys.
Ranskassa käytetään käsitettä cohabitation, ”yhteiselo”, jos tasavallan presidentti on olennaisesti eri poliittisesta ryhmittymästä kuin pääministeri. Tässä tapauksessa sekä presidentti että pääministeri, jotka molemmat ovat toimeenpanovallan keskeisiä yksiköitä, toimivat toisiaan kunnioittaen. Tällöin ei myöskään pääministeri ole suuresti riippuvainen presidentistä, vaan hän voi luoda omaa poliittista profiiliaan ja muodostaa oman auktoriteettinsa hallituksen suhteen. Näin hän pystyy toimimaan todellisena hallituksena johtajana ja presidentti hoitaa valtionpäämiehelle kuuluvat tehtävät ja armeijaan liittyvät asiat. Lisäksi hän keskittyy ulkopolitiikkaan, joka viidennen tasavallan perustuslaissa on varattu tasavallan presidentiksi erikoisalueeksi.
Folegandros (kaupunki)
Folegandros (, myös Folekandros, ja Felokandros, ; ) oli antiikin aikainen kaupunki ja kaupunkivaltio (polis) Folegandroksen saarella Kreikassa. Sen kaupunkikeskus sijaitsi nykyisen Folégandroksen kylän paikalla.
Maantiede
Folegandroksen poliksen kaupunkikeskus sijaitsi samannimisen saaren pohjoisrannikolla sen nykyisen pääkylän Folégandroksen kylän eli Chóran paikalla. Kaupungin akropoliina eli linnavuorena ja yläkaupunkina toimi kylän koillispuolella oleva nykyisin nimellä Palaiókastro (”Vanha linna”) tunnettu huippu, jossa nykyisin on Neitsyt Marian kuolonuneen nukkumiselle (Koímisi tis Theotókou, Panagía) omistettu kirkko.
Folegandroksen kaupunkivaltion alaisuuteen kuului koko Folegandroksen saari, joka sijaitsee antiikin nimistöllä Meloksen ja Sikinoksen saarten välissä, eikä sillä ollut muita poliksia. Stefanos Byzantionlainen luki saaren Sporadeihin, mutta nykyisin se luetaan Kykladeihin.
pienoiskuva|vasen|Antiikin aikaista kaupunginmuuria osana nykyisen Folégandroksen kylän hautausmaan muuria. pienoiskuva|vasen|Roomalaisaikaisen patsaan osa hautausmaalla.
Historia
Folegandroksen saari sai kreikkalaisessa mytologiassa nimensä samannimisestä kuningas Minoksen pojasta. Tämä kertoo sen esihistoriallisista yhteyksistä Kreetan minolaiseen kulttuuriin. Perinteessä saaren alkuperäisiä asukkaita ennen minolaisten tuloa olivat kaarialaiset.
Antiikin aikana Folegandros oli doorilaisten asuttama. Kaupungin tiedetään olleen olemassa poliksena suuren osan klassista kautta ja ainakin vielä hellenistisen kauden alussa. Se on luetteloitu polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Kaupungin kansalaisesta käytettiin etnonyymejä Folegandrios ja Folegandrīnos.
Folegandroksen historiasta tiedetään antiikin lähteistä vain vähän. Klassisella kaudella 400-luvun eaa. jälkimmäisellä puoliskolla kaupunki kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 417–415 eaa. Folegandroksessa tiedetään olleen bule eli neuvosto ja demos eli kansankokous. Roomalaisella kaudella saari toimi monien muiden Egeanmeren saarten tavoin karkotuspaikkana.
Rakennukset ja löydökset
Folegandroksen kaupungista on säilynyt vain vähäisiä antiikin aikaisia ja varhaisbysanttilaisia jäänteitä nykyisen kylän ympäristössä. Niitä on näkyvissä jonkin verran erityisesti akropoliilla. Saarella oli Apollonin ja Artemiin kultit ja näin oletettavasti näille omistetut pyhäköt. Artemiin pyhäköksi arveltuja raunioita on löydetty.
Arthur Machen
Teoksia
Machenin teoksista on suomennettu ainakin seuraavat novellit.
Muita Machenin teoksia ovat episodimuotoinen kauhuromaani Three Imposters josta "Kertomus valkoisesta pulverista" on peräisin; osittain omaelämäkerrallinen romaani The Hill of Dreams; ja ensimmäisen maailmansodan aikaan sijoittuvat kertomukset The Bowmen (1914) ja The Great Return (1915) sekä lyhyt kauhuromaani The Terror (1917).
Anjalan VPK
Anjalan VPK, Anjalan vapaaehtoinen palokunta ry, toimii sopimuspalokuntana Kouvolassa 2 000 asukkaan Anjalan taajamassa.
Ruusukaijanen
Ruusukaijanen, aikaisemmilta nimiltään persikkakaijanen tai ruusupapukaija (Agapornis roseicollis) on kaijojen heimoon kuuluva suosittu lemmikkilintu. Se on runsaslukuisin niin sanotuista rakkauspapukaijoista, jotka ovat saaneet nimensä erottamattomista pareista, jotka usein sukivat ja siistivät hellästi toisiaan. Se elää kuivilla, avoimilla mailla Lounais-Afrikassa (lähinnä Angolassa, Namibiassa ja Etelä-Afrikassa). Se on äänekäs ja todella aktiivinen papukaija, joka lentelee joskus jopa sadan linnun parvissa puiden ja pensaiden välillä pysyen aina veden läheisyydessä. Lajista on kaksi alalajia: Agapornis roseicollis roseicollis ja Agapornis roseicollis catumbella.
Ulkonäkö ja koko
Ruusukaijanen on pieni papukaijalintu, joka on noin 15 senttiä pitkä ja painaa noin 50 grammaa. Käytännössä sen sukupuolta ei pysty ulkonäöstä erottamaan. Joissakin värimutaatiotapauksissa mutaatio ilmenee naarailla koiraita useammin. Naaraat saattavat olla myös aggressiivisempia, mitä tulee esimerkiksi reviirikiistoihin tai tappeluihin ruoasta.
Galten (Mälaren)
pienoiskuva|Mälarenin länsiosien ja Hjälmarenin vesistöjä. Galten on Ruotsissa Mälarenin järvessä sen läntisin lahti tai järvenosa. Sen aava selkä on 13 kilometriä pitkä ja lähes kuusi kilometriä leveä. Jos huomioidaan vielä Köpingin kaupunkiin johtava lahti ja koilliseen päin työntyvä Freden, saadaan pituudeksi 17 kilometriä. Galtenin yhteys muuhun Mälareniin tapahtuu kahden salmen kautta. Niiden välissä sijaitsee Nyckelön ja Kvicksundin kaupunki. Nyckelönin eteläpuolella sijaitsee syvä Kvicksundin salmi, jota käyttävät myös veneet ja laivat, ja sen pohjoispuolella sijaitsee Mellansundet.
Ruusukaijanen
Elintavat
Ruusukaijaset pesivät yhdyskuntina kallioluolissa tai rakennuksissa, tai valtaavat kutojalintujen monikammioisia pesiä. Ne rakentavat kupin muotoisen pesän kuljettamalla erilaisia korsia pesään kiilaamalla ne alaperän pyrstösulkien väleihin. Naaras munii 3–6 munaa, joita se hautoo 23 vuorokautta. Yleensä uros ruokkii poikasia 5 viikkoa pesässä ja sen jälkeen pesän ulkopuolella. Poikaset ovat väriltään aikuisia himmeämpiä ja niiden nokassa on tummia kuvioita. Poikasten höyhenpeite on täydellinen jo kahden kuukauden kuluttua kuoriutumisesta. Tämän jälkeen värit muuttuvat - geeneistä riippuen - vielä hyvinkin pitkään.
Ravinto
Luonnonvaraisten namibialaisten ruusukaijasten on havaittu syövän mm. siemeniä, hedelmiä ja marjoja sekä tuoreita ja kuivuneita lehtiä ja lehtiruotoja. Näistä Anthephora schinzii -kasvin siemenet olivat suosituin ravinnonlähde.
Galten (Mälaren)
Yleistä
Järvenosan pinta-ala on 61 neliökilometriä (km²) ja siinä on kaksi erityistä lahtea. Köpingsviken alkaa Köpingsånin joensuusta ja päättyy Runnskärin saarelle, joka sijaitsee keskellä lahdensuuta. Lahden pinta-ala on noin neliökilometri. Toinen lahti on kaksiosainen. Se alkaa Galtenin koillispäästä suurten saarien ja niemien takana ja kapenee pian Borgåsundissa alle 50 metriä leveään kapeikkoon. Kapeikon takana aukeaa 4,5 kilometriä pitkä ja 430–760 metriä leveä lahti Freden. Vielä on mainittava Brobyviken, jolla on enää kapea jokimainen ja soinen yhdysuoma järvenselälle. Galten on 21 metriä syvä ja sen keskisyvyydeksi on saatu 3,4 metriä. Sen vesitilavuudeksi tulee näin 0,21 kuutiokilometriä.
Ruusukaijanen
Lemmikkinä
Ruusukaijanen on yksi yleisimmistä lemmikkilinnuista niin Suomessa kuin muuallakin. Pienet ja pirteät kaijaset ovat mukavia seurailla. Pienestä koostaan huolimatta lemmikkinä niidenkin pitäisi päästä lentelemään turvalliseksi tehtyyn sisätilaan päivittäin useamman tunnin ajaksi, tai asustaa normaalikokoisen häkin sijaan useamman neliön lentohäkissä tai lintuhuoneessa.
Lemmikkinä ruusukaijasille voi syöttää kaijasille, undulaateille ja parakiiteille tarkoitettuja vähärasvaisia siemenseoksia, pellettejä sekä viherravintoa ja hedelmiä. Pakollisia lisiä ovat kalkki- ja jodikivi. alt=Vihreä ja keltainen ruusukaijanen kylvyn äärellä.|pienoiskuva|Lemmikkinä ruusukaijasista on jalostettu useita eri värimuunnoksia. Lemmikkitasolla linnun historialla on enemmän vaikutusta luonteeseen kuin sukupuolella, mutta yleisesti naaraita pidetään hieman äkäisempinä. Naaras ei esimerkiksi hyväksy uutta asuinkumppania häkkiinsä yhtä helposti kuin koiras.
Galten (Mälaren)
Asutus
Galtenin ympäristössä on useita kaupunkeja, joilla on suora tai välillinen vaikutus järvenosaan. Sen rannoilla sijaitsevat Köping (18 000 asukasta), Kungsör (5 900 as.) ja Kvicksund (3 000 as.). Kungsrörin läpi virtaavan Arbogaånin varrella sijaitsee vielä Arbogan kaupunki (10 000 as.). Fredeniin laskevan Kolbäcksånin varrella sijaitsevat Strömsholm (700 as.), Kolbäck (2 000 as.) ja Hallstahammar (10 000 as.).
Ruusukaijanen
Lemmikkinä
Jos aikoo hankkia ruusukaijasen lemmikiksi, se kannattaa hankkia 7–8 viikon ikäisenä, jolloin se on lähtenyt pesästä ja syö itse. Samalla kannattaa ostaa sille kumppani, sillä kyseiset kaijaset ovat hyvin sosiaalisia. Kaijasta ei tulisi pitää yksin, sillä ihminen ei voi korvata lajitoveria. Kumppania hankkiessa kannattaa ottaa huomioon myös sukulaisuuden mahdollisuus: eläinkaupoissa myytävät ”pariskunnat” ovat yleensä sisaruspareja.
Galten (Mälaren)
Köpingin sisävesisatama
Mälarenissa on kaksi vilkasta sisävesisatamaa, jossa vierailee säännöllisesti myös merialuksia. Västeråsin sataman lisäksi myös Köpingin satama on sellainen. Köpingin satamassa on 640 metriä pitkä lastauslaituri, jossa on 6,7 metriä tai 5,5 metriä syvää. Sataman kapasiteetti on 750 alusta vuodessa, mutta toteutuma on noin 300 alusta vuodessa. Sataman kautta kulkee yli miljoona tonnia rahtia vuodessa. Sataman perällä on lisäksi pienvenesatama. Sataman vilkas kausi alkoi jo keskiajalla, jolloin kuljetettiin Bergslagenin rautaa kohti länttä ja takaisin tuotiin muita tuotteita. Kaupunki on myös sijainnut itä-länsi-suuntaisen Kuninkaantien (Kungsvägen) varrella, jolla liikkui runsaasti kauppatavaraa. Satama selvisi voittajana jo varhain muiden satamakaupunkien välisessä kilpailussa ja vuonna 1819 avattu Södertäljen kanava lisäsi merkittävästi sataman laivaliikennettä.
Ruusukaijanen
Lemmikkinä
Ruusukaijaset ovat tehokkaita lisääntymään, mutta lintu voi elää hyvää lemmikinelämää, vaikkei se pääsisikään lisääntymään. Erilaiset kolot, pesät ja mökit eivät kuulu lintuhäkin normaaliin varustukseen. Ne saavat hormonaalisuuden nousuun linnuissa ja vaikka vanhoissa hoito-ohjeissa kaijasille suositellaankin nukkumapönttöjä, ne eivät niitä tarvitse. Koska ruusukaijaset rakentavat ja sisustavat aktiivisesti pesäänsä, voivat myös erilaiset kortevat tai silputtavat materiaalit innostaa niitä pesäntekoon. Jos linnut vaikuttavat hormonaalisilta, kannattaa niiden saatavilta poistaa kaikki pesäaines, kuten risut, heinät sekä paperi, josta ne saavat silputtua suikaleita. Huomioitavaa on, että ruusukaijanen pystyy myös lisääntymään muiden kaijaslajien kanssa, jolloin pesimähommissa on oltava erityisen tarkka tarkasta lajimäärityksestä. Jos aikoo pesittää lemmikkiruusukaijasia, se kannattaa aloittaa vasta kun naaras noin kahden vuoden ikäinen, sillä paljon kalsiumia vaativa raskaus on hyvin suuri rasite vielä kehitysvaiheessa oleville luille. Ruusukaijaset tulevat sukukypsiksi jo noin puolen vuoden iässä ja sen jälkeen koiras saattaa kosiskella naarasta hyvinkin aktiivisesti joka päivä. Muna/voimaruoka lisää pesimisintoa, mutta sitä suositellaan kuitenkin annettavaksi, vaikkei poikueita suunnittelisikaan. Vuodessa suositellaan munittavaksi enintään 1–2 poikuetta. Jos muniminen on liian innokasta, sitä voi rajoittaa tekomunilla.
Galten (Mälaren)
Köpingin sisävesisatama
Arbogaånin alajuoksulta on yhteys Hjälmaren kanavaa myöten Hjälmarenin järvelle.